Камила наслеђују двојица синова: Ејуб и ел Адил II. Ејуб убрзо убија брата и постаје једини господар муслиманске територије. Мир са крсташима је раскинут. Ејуб шаље војску под командом бившег монголског роба Ејбака која крсташима наноси пораз код Форбије и поново осваја Јерусалим. Седми крсташки рат повешће француски краљ Луј IX Свети који је управо прележао тешку болест и сматрао је да је за његово чудесно оздрављење заслужан Бог коме се мора одужити освајањем Јерусалима.